Prosper Club

Prosper Club (også kjent som Prosper International League Ltd og PILL) er et nettverksselskap etablert på Bahamas i 2001 og drevet av Pierre Gauthier. I Norge ble konseptet frontet av Morten Marcussen.

Selskapet vervet mange medlemmer i Norge og Sverige på begynnelsen av 2000-tallet,Prosper Club lokker med millionfortjeneste og konto på Bahamas AgderpostenAnmält pyramidspel stort i Skåne  Sydsvenskan og tilbød potensielle medlemmer finansiell opplæring kombinert med inntektsmuligheter.About Prosper Club I markedsføringen ble det også påstått at selskapet var godkjent av Lotteritilsynet, Økokrim og Kredittilsynet, noe som ikke stemte.Prosper Club  Lotteri- og stiftelsestilsynet

I begynnelsen ble medlemmenes midler rutet via AvantGuard Bank & Trust som var selskapets egen bank registrert i Grenada. Denne ble etterforsket av myndighetene i 2002, og nedlagt samme år.MasterCard, Visa, and the Card Sharks The AmericUSumter Observer

I 2003 ble selskapet erklært å være et ulovlig pyramidespill av Lotteritilsynet.- Prosper Club er eit pyramidespel  Lotteri- og stiftelsestilsynet Selskapet skal da ha vervet mer enn 10.000 nordmenn.Nordmenn i kø for å bli med i nytt nettverk AgderpostenSlik kan det gå når man involverer seg i et pyramide selskap NetworkMarketing

En av de sentrale norske deltakerne ble i 2006 dømt for ulovlig unndragelse av skatt for penger han hadde tjent gjennom pyramidespillet.Pyramidespiller siktet for skattesvik AgderpostenDømt for pyramidespill Agderposten Også i Sverige fikk selskapet stor oppmerksomhet fra politiet.Polisen slog till mot pyramidspel Dagens Nyheter Her ble en kvinne dømt til ett års fengsel for deltakelse i pyramidespillet.Kvinna fick fängelse för pyramidspel Dagens Nyheter

Pierre Gauthier mottok i 2006 rettslig pålegg fra amerikanske myndigheter om å stanse all markedsføring av konsepter der betalende medlemmer fikk råd om hvordan man ulovlig kunne unngå å betale skatt av inntekter gjennom såkalte «trusts».Court bars two Florida men from selling alleged offshore tax-fraud scheme Department of Justice Fortsatt fastholder selskapet at de ikke driver umoralsk, uetisk eller ulovlig, og at metoder for å redusere beskatning ikke er kontroversielle.Myth vs. Fact  Prosper Club

 LifeClub International 

I 2003 ble investeringsklubben LifeClub International startet av John Hegrenes og Morten Marcussen. Pierre Gauthier var også involvert i selskapet i starten. Selskapet er registrert i Panama men har postadresse i Storbritannia.About LifeClub  lifeclub.com I likhet med Prosper Club har LifeClub vervet medlemmer med løfter om finansiell opplæring og stor avkastning på investerte midler. Gjennom å satse på forskjellige programmer innenfor valutahandel forespeiles medlemmene fra 50 til 150 % i årlig avkastning og medlemskapet gir også eierskap til B-aksjer i selskapet.LifeClub International S.A. PresentationLifeClub International Private Investment Club  CCS Prepay

I tilknytning til LifeClub International drives også selskapet LifeClub Transervice med adresse på Kypros.

I 2016 gikk Hegrenes og LifeClub til sivilt søksmål mot selskapet Orion Trading Institution (OTI) som ble drevet fra New Jersey av Morten Nilsen og Bård Jordal.Norsk investorklubb saksøker meglere for titalls millioner Hegnar Online LifeClub hevdet å ha investert 20 millioner euro i OTI, men at disse hadde blitt borte i en Ponzi-svindel hvor eierne hadde brukt pengene på privat luksus.Civil Action No.: 16-2271 (JLL)  United States District Court - District of New Jersey OTIs advokat har anført at pengene var blitt spekulert i valutamarkedet, men at LifeClub var vel vitende om risikoen for betydelige tap.

 Referanser 

Kategori:Pyramidespill
Kategori:Selskaper etablert i 2001